06/03/2014 | Administración LocalMunicipal
Abegondo
Anuncio aprobación definitiva da modificación da Ordenanza reguladora da taxa e prezo público polos servizos municipais asociados á celebración de matrimonios civís

O Concello Pleno, en sesión extraordinaria celebrada o día 26 de decembro de 2013, acordou a aprobación inicial da ORDENANZA REGULADORA DA TAXA E PREZO PÚBLICO POLOS SERVIZOS MUNICIPAIS ASOCIADOS Á CELEBRACIÓN DE MATRIMONIOS CIVÍS En data 13 de xaneiro de 2014 publicouse o anuncio da aprobación inicial no Boletín oficial da Provincia ( BOP nº 7) e no taboleiro municipal de anuncios por un prazo de trinta días, sen que se producisen reclamacións. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. En uso das facultades concedidas polos artigos 106 da Lei 7/1985, do 2 de abril, reguladora das bases de réxime local e de conformidade co disposto nos artigos 15 a 19, 41 a 47 e 127 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, a presente Ordenanza regula as normas e establece a taxa polo servizos municipais asociados a celebración de matrimonios civís e o prezo público pola cesión do “mobiliario cerimonial” de titularidade municipal. Constitúe o feito impoñible da taxa a prestación do servizo derivado do conxunto de actuacións realizadas, por petición da parte interesada, para a celebración de matrimonios civís no Concello de Abegondo que conleva a actividade administrativa, a organización e celebración por parte dos respectivos servizos municipais, diante da Alcaldía-Presidencia, ou autoridade na quen delegue, que sexan solicitadas de conformidade co previsto na lexislación vixente. É suxeito pasivo do tributo en calidade de contribuínte o/a beneficiario/a do servizo, entendéndose por tal o/a contraente que formule a solicitude do servizo. O acto de matrimonio civil poderase celebrar calquera día do ano, en horario de mañá ou de tarde, agás cando as datas coincidan con actos institucionais ou municipais de calquera índole. Os interesados solicitarán mediante un escrito dirixido ao alcalde, a celebración do acto de matrimonio civil, facendo constar a data e a hora nas que desexan celebrar a cerimonia. A cota tributaria polo servizo á que se refire o artigo 2 da presente Ordenanza establécese en 125 euros.1.- Devindícase a taxa e nace a obriga de contribuír, cando se presente a solicitude de celebración da voda.2.- Os suxeitos pasivos terán dereito á devolución da taxa, cando a voda non se celebre por causas imputables ao Concello. Para estes efectos entenderase causa imputable ao Concello a orixinada exclusivamente por vontade municipal que non veña motivada, promovida, ocasionada ou provocada por actuacións, feitos, obras, condutas ou comportamentos dos interesados.3.- Igualmente, os suxeitos pasivos terán dereito á devolución do 50 por cento do importe da taxa cando a cerimonia do matrimonio civil non se puidese celebrar por causa imputable a estes, sempre que esta circunstancia sexa previamente comunicada ao Concello con unha anticipación mínima de 48 horas do día fixado para a celebración do matrimonio, por calquera medio que permita ter constancia da súa recepción no Concello. Constitúe o feito impoñible do prezo público a cesión do mobiliario de titularidade municipal para cerimonias civís, relixiosas, actos institucionais, protocolarios. Non se inclúe a colocación, retirada e transporte do mobiliario cerimonial, polo que o solicitante deberá recollelas nas dependencias municipais e devolvelas ás devanditas dependencias nas mesmas condicións en que as retira. O apartado anterior non será de aplicación no caso de que os actos se leven a cabo nas dependencias municipais. Son suxeitos pasivos as persoas físicas que soliciten a utilización ou cesión do mobiliario cerimonial de titularidade municipal como poden ser os xerentes dos pazos ou lugares que estean habilitados para a celebración de cerimonias civís, relixiosas, actos institucionais, protocolario. e que soliciten a organización destes actos nos seus respectivos pazos ou lugares con mobiliario cerimonial municipal. A solicitude do uso do mobiliario deberá estar dirixida ao alcalde e deberá presentarse no Rexistro Xeral do Concello de Abegondo cunha antelación de mínima de 15 días hábiles á data na que se desexan utilizar, achegando a seguinte documentación: a) Solicitude na que se fará constar, como mínimo, os datos do solicitante, lugar onde se vai utilizar o mobiliario cerimonial, e actividade para a que se vai empregar. b) Autoliquidación e xustificación do ingreso do importe do prezo público correspondente de conformidade co establecido na presente Ordenanza. c) Datos de identificación da persoa responsable da custodia e coidado do mobiliario cerimonial. A concesión ou denegación de autorización do uso do mobiliario cerimonial corresponderalle ao alcalde, previos informes sobre a dispoñibilidade e conveniencia da súa concesión. No caso de que a resolución sexa desfavorable a autorización deberá estar debidamente motivada. O solicitante terá as seguintes obrigas: a) Comunicarlle ao Concello de Abegondo calquera desperfecto do mobiliario cerimonial. b) Cumprir as disposicións e normas desta ordenanza. c) Conservar o mobiliario e responder dos danos que se poidan ocasionar. d) Efectuar o pagamento do prezo público. A contía do prezo público pola cesión do mobiliario cerimonial establécese en 175 euros, por cada dous días hábiles ou fracción, contados dende o momento da recollida ata a devolución as dependencias municipais. Está obrigado ao pago do prezo público polo uso do mobiliario cerimonial de titularidade municipal o/a beneficiario/a da cesión, entendéndose por tal o/a solicitante. O prezo público pola cesión devindícase cando se inicie a prestación ou utilización do mobiliario municipal por parte do solicitante. Procederá a exención e bonificación do prezo público regulados nesta ordenanza nos supostos e condicións expresamente previstas nas normas con rango de lei. De acordo co disposto nos artigos 26 e 27do Texto refundido da Lei reguladora das facendas locais do Real decreto lexislativo 2/2004, do 5 de marzo, establece para o pago do prezo público o réxime de autoliquidación. En todo o referente a infraccións e sancións, será de aplicación a Lei 58/2003, do 17 de decembro, xeral tributaria, artigos 181 e seguintes, e as disposicións que a desenvolven. A presente Ordenanza fiscal entrará en vigor ao día seguinte da súa publicación no Boletín Oficial da Provincia da Coruña e permanecerán en vigor ata a súa modificación ou derrogación expresa.” Abegondo, 26 de febreiro de 2014 O alcalde presidente José Antonio Santiso Miramontes